《晓起小园探梅次夏午彝韵》
清代·俞明震

破晓一禽鸣，阴阴树如浴。朝霞犹未升，但觉天微绿。

孤花谁与春，幽人梦遥属。烟外一枝寒，胭脂点初旭。

隔断板桥尘，自补秦淮录。

作者简介：俞明震（1860～1918），字恪士，又字启东，号觚庵，祖籍浙江山阴(今绍兴)斗门，生于湖南。光绪戊子（1888年）科举人，官至甘肃提学使。入民国，为肃政史，谢病归隐杭州西湖。明震工诗，吟甚苦，自言成一诗或至终夕不眠，甚且病眩，故所作不多。所著《觚庵诗存》传于世。